סיפר לי היום יהודי יקר על מעשה שהיה איתו ואמרתי להציג בפניכם.האיש הלז נסע עם בני משפחתו כמו אצל בע"ב חשובים לאוסטריה שם שבת ונפש כמה שבועות,בעיירה שאין בה יהודים כלל,רק בימות הקייץ מגיעים מאנגליה ,בלגיה וכו, והנה יצא שמשפחה שלמה [כ20 איש] שכרו מלון והם התארגנו במקלט ליצור שם בי"כ וס"ת .
דא עקא שמקום זה היה קטן, אבל מאחר ולא היה מניין בכל העיירה היהודי הנ"ל גם בא להתפלל שם במנין,יום אחד פנה איליו אחד ממארגני הביכ"ס ואומר לו בבקשה תעשה לך מניין לבד ועל תבוא להתפלל כאן ,זה מניין שלנו בלבד. למותר לציין את העג"נ שהיה לאיש מכל העניין מאחר והוא מדקדק במצוות ורצה הוא וכל בניו להתפלל במניין.ולא עלתה בידו. עד כאן המעשה המוזר.
וכאן אני שואל האם מאחר וזה מקום פרטי רשאי מארגן המניין להדיר אנשים מלבוא,או שזה מידת סדום, מאחר ואין הוא מזיק להם אלא מכסימום לא מאותו חוג וכדומה אין שום רשות לסלק אנשים מלבוא להתפלל שם ,בעוד שהוא יודע שאין מניין באזור כולו.
ועוד שאלה לגבי המתפלל עצמו האם היה חובה עליו להתפלל במניין על אף שבקשו אותו ללכת משם עד שיזרקו אותו בכח או ברגע שאמרו לו שאינו רצוי אין לו שום חובה להתפלל במניין.
אומר את האמת בתחילה שקראתי את דברייך הזדעזעתי ממעשה מכוער זה.
אך לאחר מחשבה עלה בדעתי אחרי שקראתי שוב וראיתי שכתבת "בע"ב חשובים" שבעצם זה לא מוזר כלל.
אבל כבר ידוע שצריך לדון כ"א לכף זכות אזי אני חושב שכנראה שנוכחותו לא התבטאה רק בלהגיע להתפלל וכנראה אותו האיש התחיל להתערב בנעשה בבהכנ"ס וכדו' דבר שגרם להם להתעצבן ולעשות מעשה זה.
ולא שח"ו זה עדיין מוצדק מה שעשו אבל לפחות לי היה קשה לשמוע שיהודי סתם לא ירצה שהשני יתפלל במניין.
קשה להאמין שהם אמרו זאת בלי סיבה. כנראה שחושבים שהוא יגנוב מהם או יטריד אותם בקיבוץ נדבות או שיטריד אותם בדברים אחרים. או שמא רוצים שישתתף בהוצאות. או שמא באמת יש אפשרות לאסוף מנין אחר.
שוב ראיתי שבמודעה הראשונה מפרש את הסיבה, המקום קטן ודחוק וזה רוצה להכניס לשם את עצמו וכל בניו, וודאי שזה מטרד ואינו רק צרות עין בעלמא או עניינים השקפתיים. בנוסף הם טוענים לו שאם יתאמץ הוא יכול לארגן מנין אחר.
אם זה באמת המצב לכאורה הם צודקים. ואם באמת אין אפשרות לארגן מנין אחר, עדיין אין כאן משום מידת סדום, ויש רק לדון כמה אי נוחות הם צריכים לסבול כדי שאחרים יתפללו במנין.
יבנה כתב: שוב ראיתי שבמודעה הראשונה מפרש את הסיבה, המקום קטן ודחוק וזה רוצה להכניס לשם את עצמו וכל בניו, וודאי שזה מטרד ואינו רק צרות עין בעלמא או עניינים השקפתיים. בנוסף הם טוענים לו שאם יתאמץ הוא יכול לארגן מנין אחר.
טוב שאתה מתאמץ לדון לקב זכות באלול,אבל עדיין כפי שהבנתי גם שהמקום היה קטן אולי זה לא נח אבל היה אפשרי, ובניגוד לטענות לעיל,כאן לא היה בי"כ אחר וגם הוא לא היה גורם מאיים,או מתערב, אולי לא בא להם טוב בעין האיש ומשפחתו. ולכן הוא רצה לאלץ אותו לעשות מניין אחר, אבל כפי שבאמת היה לא היה לו ס"ת ולא היה מספיק רצון מצד האחרים,ולכן אני חושב שיש כאן מעשה מכוער ולא יאה .
ידוע על גדולי ישראל שהיה להם מנינים פרטיים בביתם ורק למוזמנים נתנו להכנס, אז האם מותר למאן דהוא להדחק ולהכנס (בלשון סלנג "להתפלח") כיוון שרוצה להתפלל עם אותו גדול? אולי אותו גדול לא רוצה שיראו את הנהגותיו בתפילה?
אוצר החכמה כתב: מה הדמיון? שם יש לו מניין אחר שילך לשם. הנושא כאן היה שאחרת אין לו מניין.
הדמיון הוא לכפות את עצמו על ציבור שלא מעוניין בנוכחותו בלי קשר אם יש מנין אחר או לא.
שנית, אם מנין זה דבר כ"כ חשוב עבור אותו אחד, שיברר לפני שהולך אם יש מנין במקום, ואם יש, האם יוכל להצטרף אליו ושלא יסמוך על כך שיתנו לו רשות להצטרף. אם זה מנין פרטי במקום פרטי אין להם חיוב לתת לכל מי שרוצה להתפלל עמם להכנס. הלא ידוע המקרה המפורסם עם הלל שלא נתנו לו להכנס בלי תשלום, ויש לשאול, לכתחילה מאי קסבר השומר שדרש תשלום ואף אחד מאלו שנכנסו לפני הלל היו תנאים גדולי עולם ומפליא שאיש לא העיר לשומר שזו מידת סדום לדרוש תשלום? שנאמר מה אני בחנם אף אתם בחנם.
אני לא חושב שזו הסיבה ולמה לדון לכף חובה.
אני גר בירושלים ובכל מניין יש בהרבה שבתות אורחים. הם אינם אורחים שמחפשים מקום לדור בו הם אנשים שבאו להתארח אצל קרוביהם ובאו להתפלל אין שום צורך לגשת אליהם ולשאול אותם אם יש להם איפה לאכול.
אם יש מישהו שנראה זר (במובן הזה) יש שניגשים אליו. אבל רוב האורחים אינם כאלה. כנראה שאתה הרב וגנר נראה ישראלי למהדרין (או אמריקאי למהדרין, בשכונות מסויימות זה ממש בן המקום) וכשאתה בא כולם בטוחים שאתה תושב ולא זר. על המקום לשבת בכלל לא הבנתי כאן בארץ מי שבא מתיישב ומי שעומד בקצה כנראה רוצה לעמוד בקצה. בפרט אם ארון הספרים סמוך לקצה מי יישב מקדימה ולא יסרוק קצת אם יש כאן ספרים שאינו מכיר?
אני לא מבין את העניין של דבר חשוב. גם אם אין לו זכות לדרוש מהם זה לא מובן הוא יהודי ולמה הם לא רוצים שיתפלל עמם? רק אולי היתה סיבה שאינו יודע או אינו רוצה לומר שהפריעה להם מאד ומסתמא יש לדון גם אותם לכף זכות.
את הקושיה משומר בית המדרש אתה יכול לשאול אבל אני מקווה שאתה לא חושב שהסיבה שלקחו שם כסף הוא כי שמעיה ואבטליון רצו "מניין פרטי".
מדובר פה באדם שבא למקום נופש בלי לבדוק אם יש שם מנין (וכי מנין לו שימצא שם מנין, הלא המנין הזה היה פרטי), כלומר מנין לא היה בראש מעייניו. והנה נתמזל מזלו וגילה שיש שם מנין והחליט על דעת עצמו להצטרף בלי לבקש רשות ונתקל בהתנגדות וכעת יש לו טענה. האם הטענה שלו מוצדקת. האם יש חיוב הלכתי על בני המנין לתת לו רשות להכנס שתהיה הסיבה שלהם אשר תהיה? אולי הוא לא מריח טוב? אולי יש לו כיפה סרוגה או אולי הוא חסיד לובביץ שצועק משיח באמצע התפילה? כיון שאין פרטים לא ניתן לדון אותם רק על סמך מה שכתוב בהודעה הראשונה כאן באשכול. לא שמעת מאודך על דברים כאלו? אז בהודעה פרטית אספר לך כמה סיפורים.
הקושיה מבית המדרש פשוטה וקשורה לענין, הנה בא עני ורוצה ללמוד, איזו מן רשעות זו למנוע ממנו מכיון שאין לו מטבע? הלא יהודי הוא לדבריך והאם היה חסר להם הפרוטה? אין לזה שום קשר לשמעיה ואבטליון, הקושיה שלי על שאר באי המדרש מדוע נתנו לשומר לעשות זאת? האם זה היה בידיעת שמעיה ואבטליון וכך רצו למנוע מסתם ארחי פרחי מלהכנס לבית המדרש?
אולי באמת יש לו כיפה סרוגה או בוכרית - ולכן?
ומדוע שלא אכנס לדיון בנושא זה? אתה כותב דבר חמור "שאנשים אלו הוכיחו בהתנהגותם שהם אנשים שאין יר"ש בלבבם" ומבקש שנתעלם מלשון הרע שמקטרג של יהודים ללא עוול בכפם. והאם אתה הוא המוסמך לדון למי יש יראת שמים בלבבו? האם לכל יושבי א"י שמקפידים לא לצאת מתחומה יש יר"ש בלבבם? רוצה שאתן לך דוגמאות? האם זה הקריטריון ליראת שמים.
ובפרט אתה מוציא לעז על רבבות שנוסעים לחו"ל מסיבות שונות ומגוונות, מי לשמחות, מי לעסקים, מי לצרכי בריאות ורפואה, מי לאסוף צדקות, חבל אפילו לבזבז את הזמן בהבאת דוגמאות.
אך בדבריך אתה מוציא לעז על הרבה הרבה אדמורים, רבנים, ר"י ועוד ועוד שנוסעים באופן קבוע לחול לנופש, ואם כי גם אני איני מבין במה אוויר שוויץ ואוסטריה יותר טוב מאוויר הגליל והגולן, אך סתם כך להוציא עליהם לעז ולקטרג על מעשיהם בחודש אלול? הלא ידוע גם על גדולי ישראל מהדורות הקודמים שהיו נוסעים להנפש בכל מיני מעיינות המסוגלים למרפא, ולדבריך אין בלבבם יר"ש! ישתכחו הדברים ולא יאמרו. ואני מתפלא איך אף אחד לא העיר על כך עד עתה.
דרומי כתב: אולי באמת יש לו כיפה סרוגה או בוכרית - ולכן?
ולכן זו סיבה טובה לא לתת לו להכנס כי מפריע להם בכוונותיהם שלא יכולים להסיח דעתם מהכיפה המחוררת ומההשפעה השלילית שיש לה על קבלת תפלתם!
נערך לאחרונה על ידי זאב ערבות ב ד' אוגוסט 15, 2018 7:14 pm, נערך פעם 1 בסך הכל.
לכאורה יש לחלק שתוקע לאחד תוקע למאה, אך במנין בפרט שהמקום קטן יכול לטעון שאין לו אויר או שאינו יכול לפסוע לאחור או שצר לו המקום.
מסקרן אם ביקוריך היו בירושלים או בבני ברק, שכן למיטב ידיעתי המצב בירושלים בכל התחום של 'שלום עליכם', גוט שבעס, סבר פנים יפות, והכנסת אורחים בכלל, טוב בהרבה. את הפרשנות לחילוק בין המקומות אני שומר לעצמי.
דומה לאתרוג שהזכיר.
כבודו כנראה לא הבין את דבריי לאשורם.
והתכוונתי בכך לומר שאף שיש היתרים מסוימים ודחוקים וכד' הרב וואזנר שלפלאי הבריאה למי שמתחזק בכך מותר לצאת מהארץ (אף לנופש) ודאי לי אותם אנשים לא בדיוק עניין אותם מהי ההלכה וכדו'..ולא בדיוק מתחזקים מפלאי הבריאה.ואחזור שוב ומפני שהתנהגותם הסוררת העידה על פנימיותם.
וחוץ מזה אני לא מקטרג עליהם הם מקטריגים על עצמם.
אין כופין להשכיר להשלים מנין כי אם בימים הנוראים וכגון שאין חסרים כי אם אחד או שנים אלא אם כן מנהג קבוע ומפורסם בעיר לכוף להשכיר אפילו בחסרון ג' או ד' אם יש מנין מיושבי העיר כופין לשכור חזן.
אוצר החכמה כתב: זה ודאי רק איני בטוח מה הדין שלא בעיר שהאנשים גרים בה כמו שכתבתי למעלה.
אתה צודק בהחלט ועל זה נסבו דברי.